als_Latn dik_Latn sag_Latn
Studentët e programit Bachelor
Një student, rezulton i suksesshëm në të gjitha lëndët, nëse ndjek rregullisht programin akademik të fakultetit si dhe duke arritur një mesatare minimum (2.00), pa patur asnjë notë FD ose FF. Në këtë rast studenti ka përmbushur kushtet e diplomimit. Bordi respektiv i fakultetit dhe universitetit merr vendimin e diplomimit të studentit sipas programit përkatës.
Studentët të cilët janë në fazën e diplomimit dhe kanë maksimumi dy lëndë të vlerësuara me notat FD ose FF, ose nje mesatare të përgjithshme nën 2,00 (pavarsisht se mund të mos kenë lëndë mbetëse) u njihet e drejta për të marrë dy provime plotësuese. Provimet plotësuese jepen për kurset në të cilat ata/ato në fund të semestrit përkatës janë vlerësuar me notën FF, FD, DD dhe DC, vlerësimi i fundit i marrë nga student/studentja është i vlefshëm në përllogaritjen e mesatares së përgjithshme.
Për të përmbushur kërkesat e domosdoshme për t’u diplomuar, një student/studente i lejohet që të ushtrojë të drejtën e tij/saj për të marrë provime shtesë vetëm tre herë gjatë arsimimit të tij/saj. Studentit/ Studentes i lejohet t`i nënshtrohet vetëm një herë provimeve plotesuese pa pagesë. Në rast se Studenti sërish rezulton i pasuksesshëm, atij i lejohet t`i nënshtrohet provimeve në fjalë më së shumti dy herë, kundrejt kryjerjes së pagesës së përcaktuar nga Këshilli i Administrimit të Universitetit.
Studentit i cili me sukses plotëson kreditet e kërkuara, duhet të ketë grumbulluar 180 kredite ECTS, i jepet Diplomë Bachelor.
Studenti i cili me sukses plotëson kreditet e kërkuara duhet të ketë grumbulluar 300 kredite ECTS, i jepet Diplomë e Integruar e Nivelit të Dytë.
Për të përmbushur kërkesat e domosdoshme për t’u diplomuar, studentët duhet të plotësojnë numrin minimal të kërkuar të kurseve si dhe duhet të arrijnë apo tejkalojnë një mesatare të përgjithshme 2,00 (CGPA) pa patur asnjë note FD dhe FF.
Studentët e programit të Masterit
Nëse studentët e programit Master Profesional, kanë mbetur në një kurs, kalimi me sukses i të cilit i mundëson atij/asaj që të diplomohet, atij/asaj i jepet e drejta për të hyrë në një provim shtesë.
Studenti i cili me sukses plotëson kreditet e kërkuara si dhe punimin e mikrotezës, duhet të ketë mbledhur 60 kredite ECTS, i jepet Diplomë Master Profesional.
Nëse studentët e programit të Masterit Shkencor në fund të semestrit të tretë kanë ngelur në një kurs, kalimi me sukses i të cilit i mundëson atij/asaj të marrë tezë, atij/asaj i jepet e drejta për të hyrë në një provim shtesë.
Studenti i cili me sukses plotëson kreditet e kërkuara, si përfundon tezën, duhet të ketë mbledhur 120 kredite ECTS, dhe i jepet Diplomë Master Shkencor.
Studentët e programit të Doktoraturës
Studenti i cili me sukses plotëson 60 ECTS nga faza e thellimit teorik dhe mbron disertacionin e doktoraturës së tij në përputhje me dispozitat e parashikuara në rregulloren përkatëse, i jepet Diplomë në PhD.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn